Օթար Կակաբաձե

Օթար Կակաբաձե (վրաց.՝ ოთარ კაკაბაძე, հունիսի 27, 1995, Թբիլիսի, Վրաստան), վրացի ֆուտբոլիստ, պաշտպան: Հանդես է գալիս դանիական «Էսբիերգ» ֆուտբոլային ակումբի և Վրաստանի ազգային հավաքականի կազմում:

Ակումբային կարիերա

«Դինամո Թբիլիսի» 
Կակաբաձեն «Դինամո Թբիլիսի» ֆուտբոլային ակումբի սան է: Թիմի երիտասարդական կազմում իր դեբյուտը Օթարը նշել է 2012 թվականի նոյեմբերի 27-ին՝ «Ռաչա Ամբրոլաուրիի» դեմ խաղում, որն ավարտվել է 2-0 հաշվով: Իսկ իր առաջին գոլը խփել է 2013 թվականի հոկտեմբերի 19-ին՝ «Կախետի Թելավի»-ի դեմ խաղում: Հանդիպումն ավարտվել է 6-0 հաշվով:

Թիմի հիմնական կազմում իր դեբյուտը Օթարը նշել է 2014 թվականի սեպտեմբերի 16-ին՝ «Շուկուրա Կոբուլետիի» դեմ խաղում: Հիմնական կազմում իր առաջին գոլը նա խփել է 2015 թվականի հոկտեմբերի 23-ին՝ «Սպարտակ Ցխինվալի» դեմ խաղում, որն ավարտվել է 2-1 հաշվով:

«Գիմնաստիկ Տարրագոնա» 
2016 թվականի հուլիսի 7-ին Օթար Կակաբաձեն տեղափոխվել է իսպանական «Գիմնաստիկ Տարրագոնա»: Նա թիմի հետ կնքել է 3-ամյա պայմանագիր:

«Էսբիերգ» 
2017 թվականի հունվարի 4-ին Կակաբաձեն վարձակալական հիմունքներով տեղափոխվել է Դանիայի Սուպերլիգան ներկայացնող «Էսբիերգ»:

Միջազգային կարիերա 
Վրաստանի Մ17 հավաքականի կազմում Օթարը մասնակցել է Եվրո 2012-ին, որտեղ Վրաստանի հավաքականը գրավել է 3-րդ տեղը:

Վրաստանի ազգային հավաքականի կազմում Օթար Կակաբաձեն իր դեբյուտը նշել է 2015 թվականի հոկտեմբերի 8-ին՝ Եվրո 2016-ի որակավորման փուլի շրջանակներում կայացած Ջիբրալթարի հավաքականի դեմ խաղում:

Ձեռքբերումներ 
 Վրաստանի չեմպիոն - 2013/14, 2015/16
 Վրաստանի սուպերգավաթակիր - 2013/14, 2014/15, 2015/16
 Վրաստանի սուպերգավաթակիր - 2014, 2015

Ծանոթագրություններ

Արտաքին հղումներ 
 
 
 Էջը «Դինամո ՖԱ»-ի պաշտոնական կայքում  

1995 ծնունդներ
Հունիսի 27 ծնունդներ
Թբիլիսի քաղաքում ծնվածներ
Դինամո Թբիլիսիի ֆուտբոլիստներ
Վրաստանի հավաքականի ֆուտբոլիստներ
Ֆուտբոլի պաշտպաններ
Վրացի ֆուտբոլիստներ